શીર્ષક: 2012 Delhi gang rape : નિર્ભયાની જેમ આ રેપ કેસમાં પણ આખા દેશે રંગા-બિલ્લાને ફાંસીની રાહ જોઈ હતી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સવારે પાંચ વાગ્યે બંને ઉઠ્યા ત્યારે બંનેને ચાના કપ આપવામાં આવ્યા. 

તેમને છેલ્લી વાર પૂછવામાં આવ્યું કે 'શું તેઓ મૅજિસ્ટ્રેટ સામે પોતાની આખરી વસિયત લખાવવા માગે છે?'

બંનેએ 'ના' કહી તે પછી બંનેના હાથમાં કડી અને પગમાં બેડી બાંધી દેવામાં આવી. 

બ્લૅક વૉરન્ટમાં અપાયેલા સમયની દસ મિનિટ પહેલાં તેમને ફાંસીનો ફંદો લગાવેલો હતો તે પ્લૅટફૉર્મ તરફ આગળ વધવા માટે જણાવાયું. 

'બ્લૅક વૉરન્ટઃ કન્ફેશન્સ ઑફ તિહાર જેલર' પુસ્તકના લેખક સુનિલ ગુપ્તા કહે છે: 

"રંગા બહુ મજાકીયો માણસ હતો. તે પાંચ ફૂટ દસ ઇંચનો હતો."

"હંમેશાં ખુશ રહેતો હતો. પોતાને ફાંસી થવાની છે તેની પણ તેને ચિંતા નહોતી."

"તે વખતે 'રંગાખુશ' નામની બૉલીવૂડ ફિલ્મ આવી હતી."

"તેના ડાયલૉગ પોતે બોલ્યા છે એવું કહ્યા કરતો હતો. બિલ્લા ટૅક્સી ચલાવવાનું કામ કરતો હતો."

"તે લગભગ સાડા પાંચ ફૂટનો હતો. તે હંમેશા ગંભીર અને રોતડો જ રહેતો હતો."

"તે એવું કહ્યા કરતો કે રંગાએ મને ફસાવી દીધો. સામે રંગા એવું કહેતો કે બિલ્લાએ એને ફસાવી દીધો."

"તે બંને અંદરોઅંદર લડ્યા કરતા હતા." 

જેલમાં રમતા બેડમિન્ટન-ફૂટબૉલ

સુનીલ ગુપ્તા આગળ જણાવે છે, "જેલના નિયમ પ્રમાણે ફાંસીની સજા થઈ હોય તેની દયાની અરજી રાષ્ટ્રપતિ નકારી ના દે ત્યાં સુધી તેને સામાન્ય કેદી જ ગણવાનો રહેતો હતો."

"અરજી રદ થઈ જાય તે પછી જ તેને બેડીઓ સાથે કાળ કોટડીમાં પૂરવામાં આવતો."

"હું જેલ ગયો ત્યારે હજી તેમની કાનૂની કાર્યવાહી ચાલતી હતી. મેં જોયું હતું કે તેઓ ક્યારેય બેડમિન્ટન તો ક્યારેય ફૂટબોલ રમતા હતા."

તે જમાનાનો સૌથી ક્રૂર અપરાધ

આ બંનેએ એવો તો કયો અપરાધ કર્યો હતો કે આખો દેશ તેમની ફાંસીની સજાની રાહ જોઈ રહ્યો હતો?

'બ્લેક વૉરન્ટ' પુસ્તકનાં સહલેખિકા અને હિન્દુસ્તાન ટાઇમ્સનાં રાજકીય તંત્રી સુનેત્રા ચૌધરીએ કહે છે, "આપણી પેઢીના રિપોર્ટર માટે જે રીતે નિર્ભયા કાંડ એક બહુ મોટો અપરાધકાંડ હતો, તે રીતે તે જમાનાના પત્રકારો માટે બિલ્લા અને રંગાનો કેસ સૌથી મોટો અપરાધકાંડ હતો."

"1982માં 16 વર્ષની ગીતા ચોપરા અને તેમના 14 વર્ષના ભાઈ સંજય ચોપરા એક કારમાં લિફ્ટ લઈને ઑલ ઇન્ડિયા રેડિયો પર જઈ રહ્યા હતા."

"યુવવાણી કાર્યક્રમમાં તેઓ ભાગ લેવાના હતા. કમનસીબે તેમને લિફ્ટ આપનારા મુંબઈથી દિલ્હી આવેલા બે ગુંડાઓ હતા." 

"તેઓ કોઈકનું અપરહણ કરીને ખંડણી વસૂલ કરવા માગતા હતા."

"આ બંને પૈસાવાળાના સંતાનો હશે એમ માનીને તેમનું અપહરણ કરી લીધું. જોકે, આખો કેસ પછી બળાત્કાર...